TARYBOS REGLAMENTAS (EB) Nr. 2132/2004
2004 m. gruodžio 6 d.
pagal Reglamentą (EB) Nr. 104/2000 2005 žvejybos metams nustatantis orientacines kainas ir Bendrijos gamintojo kainas tam tikriems žuvininkystės produktams
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 18 straipsnio 3 dalį ir 26 straipsnio 1 dalį,
atsižvelgdama į Komisijos pasiūlymą,
kadangi:
(1)
Reglamento (EB) Nr. 104/2000 18 straipsnio 1 dalyje ir 26 straipsnio 1 dalyje nustatyta, kad kiekvieniems žvejybos metams turėtų būti nustatyta orientacinė kaina ir Bendrijos gamintojo kaina, kad būtų galima nustatyti intervencines kainas tam tikriems žuvininkystės produktams.
(2)
Reglamento (EB) Nr. 104/2000 18 straipsnio 1 dalyje reikalaujama, kad orientacinės kainos būtų nustatomos visiems to reglamento I ir II prieduose išvardytiems produktams ar jų grupėms.
(3)
Remiantis šiuo metu turimais duomenimis dėl atitinkamų produktų kainų ir Reglamento (EB) Nr. 104/2000 18 straipsnio 2 dalyje nurodytais kriterijais, 2005 žvejybos metams orientacines kainas reikėtų padidinti, palikti galiojančias arba sumažinti priklausomai nuo biologinės rūšies.
(4)
Reglamente (EB) Nr. 104/2000 reikalaujama, kad visiems to reglamento III priede išvardytiems produktams būtų nustatytos Bendrijos gamintojo kainos. Tačiau iš tikrųjų užtenka Bendrijos gamintojo kainą nustatyti tik vienam produktui iš Reglamento (EB) Nr. 104/2000 III priedo, nes kainos kitiems produktams gali būti apskaičiuotos taikant Komisijos reglamente (EEB) Nr. 3510/82 (2) nustatytus perskaičiavimo koeficientus.
(5)
Pagal kriterijus, išdėstytus Reglamento (EB) Nr. 104/2000 18 straipsnio 2 dalies pirmojoje ir antrojoje įtraukose ir 26 straipsnio 1 dalyje, Bendrijos gamintojo kaina 2005 žvejybos metams turėtų būti patikslinta.
(6)
Atsižvelgiant į klausimo skubumą, reikėtų taikyti išimtį dėl šešių savaičių termino, numatyto Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties, I dalies 3 punkte,
PRIĖMĖ ŠĮ REGLAMENTĄ:
1 straipsnis
Orientacinės kainos žvejybos metams nuo 2005 m. sausio 1 d. iki gruodžio 31 d., numatytos Reglamento (EB) Nr. 104/2000 18 straipsnio 1 dalyje, nurodytos šio reglamento I priede.
2 straipsnis
Bendrijos gamintojo kainos žvejybos metams nuo 2005 m. sausio 1 d. iki gruodžio 31 d., numatytos Reglamento (EB) Nr. 104/2000 26 straipsnio 1 dalyje, nurodytos šio reglamento II priede.
3 straipsnis
Šis reglamentas įsigalioja 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 6 d.